# content
Twilight Struggle on kylmää sotaa käsittelevä sotapeli, joka on toimivalla pelimekaniikallaan ja tuoreella aiheellaan voittanut useampia palkintoja valittaessa sekä parhaita sotapelejä että parhaita kaksinpelejä.

Peli miellyttää myös europeleihin mieltyneitä, sillä pelimekaniikan pintaa raaputtamalla alta paljastuu alue-enemmistöpeli, europeleistä tuttu mekaniikka.

Pelin idea

Vastakkain ovat kylmän sodan suurvallat, USA ja Neuvostoliitto. Pelilauta on jaettu alueisiin (Eurooppa, Aasia ja niin edelleen), joilla pelaajat kilvoittelevat vaikutusvallasta alueilla. Toinen keskeinen osa-alue ovat taistelukentät eli kylmän sodan aikaan ongelmallisiksi nousseet maat. Peli päättyy, jos toinen osapuoli saavuttaa tarpeeksi voittopisteitä, mutta pelin voi myös hävitä aloittamalla ydinsodan.

Kortit kuvaavat erilaisia tapahtumia kylmän sodan aikana. Historian oppitunti sisältyy hintaan! Osa korteista on neutraaleja, osa taas toiselle puolelle sidottuja. Kortit voi käyttää joko tapahtumana tai toimintapisteinä. Tapahtumat ovat pelin ydin, pelin teema rakentuu niistä.

Toimintapisteillä taistellaan alueiden hallinnasta. Mitä vakaampi maa, sitä enemmän sinne täytyy panostaa alueen hallitsemiseksi. Tulenaroilla alueilla tilanne vaihtelee voimakkaammin ja vallankaappaukset tekevät kylmästä sodasta lämpimämpää. Toisaalta pelaajilla on jatkuva tarve suorittaa riittävästi sotilaallisia operaatioita uskottavan voimankäytön osoittamiseksi.

Tunnelmallista tuuripeliä

Peliä on kritisoitu jonkin verran tuurielementtien voimakkuudesta ja väitteissä onkin perää. Twilight Strugglen parissa viihtyminen edellyttää innostusta teemaan. Mikäli kokee teeman riittävän kiinnostavaksi, ei välttämättä pahastu silloin tällöin kohdalle sattuvista peleistä, jotka ratkeavat nostettuihin kortteihin. Tuurielementti tuo myös paljon vaihtelua, mikä edistää pelin uudelleenpelattavuutta.

Twilight Struggle on haastava peli sikälikin, että kokeneella pelaajalla on melkoinen etulyöntiasema vasta-alkajaan verrattuna. Korttivalikoiman tunteminen auttaa paljon, kun osaa välttää tiettyjä alueita ennen tiettyjen korttien pelaamista.

Kylmästä sodasta kiinnostuneille Twilight Struggle on puutteistaan huolimatta ehdottomasti kiinnostavinta pelattavaa tällä hetkellä. Pelin alue-enemmistöydin tekee Twilight Strugglesta kiehtovan pelin myös muillekin kuin varsinaisille sotapelien harrastajille. Jos pelimekaniikka kiinnostaa, mutta Twilight Strugglen aihe ei, Yhdysvaltojen vuoden 1960 presidentinvaaleja käsittelevä 1960: The Making of the President kiehtonee enemmän.

Faktat Twilight Strugglesta

Suunnittelija: Ananda Gupta, Jason Matthews

Julkaisija: GMT Games (2005)

Mutkikkuus: Säännöt vaativat tyhjästä lähdettäessä perusteellista opettamista. Jos toinen pelaajista osaa pelin hyvin, opettaminen on helpompaa.

Onnen vaikutus: Pelissä on vahvoja satunnaiselementtejä, mutta taitavampi ja kokeneempi pelaaja vie silti voiton helposti.

Vuorovaikutus: Kaikki, mitä saavutat, on vastapuolelta pois.

Teema: Twilight Struggle on uskollinen kylmän sodan teemalle. Se ottaa kylmän sodan aikaisen ajattelun annettuna ja hyväksyy sen sellaisenaan, eikä esitä juurikaan mahdollisia skenaarioita, joita ei todellisuudessa tapahtunut.

Uudelleenpelattavuus: Tapahtumat toistuvat pelistä toiseen samoina, mutta vaihtelua on kuitenkin sen verran, että innokkaimmat ovat pelanneet satoja pelejä.

Kieliriippuvuus: Korteissa on paljon tekstiä, joten kielitaidon on oltava kunnossa.

Pelaajamäärä: 2.

Pituus: 2–4 tuntia.

# contentMap.fi
Twilight Struggle on kylmää sotaa käsittelevä sotapeli, joka on toimivalla pelimekaniikallaan ja tuoreella aiheellaan voittanut useampia palkintoja valittaessa sekä parhaita sotapelejä että parhaita kaksinpelejä.

Peli miellyttää myös europeleihin mieltyneitä, sillä pelimekaniikan pintaa raaputtamalla alta paljastuu alue-enemmistöpeli, europeleistä tuttu mekaniikka.

Pelin idea

Vastakkain ovat kylmän sodan suurvallat, USA ja Neuvostoliitto. Pelilauta on jaettu alueisiin (Eurooppa, Aasia ja niin edelleen), joilla pelaajat kilvoittelevat vaikutusvallasta alueilla. Toinen keskeinen osa-alue ovat taistelukentät eli kylmän sodan aikaan ongelmallisiksi nousseet maat. Peli päättyy, jos toinen osapuoli saavuttaa tarpeeksi voittopisteitä, mutta pelin voi myös hävitä aloittamalla ydinsodan.

Kortit kuvaavat erilaisia tapahtumia kylmän sodan aikana. Historian oppitunti sisältyy hintaan! Osa korteista on neutraaleja, osa taas toiselle puolelle sidottuja. Kortit voi käyttää joko tapahtumana tai toimintapisteinä. Tapahtumat ovat pelin ydin, pelin teema rakentuu niistä.

Toimintapisteillä taistellaan alueiden hallinnasta. Mitä vakaampi maa, sitä enemmän sinne täytyy panostaa alueen hallitsemiseksi. Tulenaroilla alueilla tilanne vaihtelee voimakkaammin ja vallankaappaukset tekevät kylmästä sodasta lämpimämpää. Toisaalta pelaajilla on jatkuva tarve suorittaa riittävästi sotilaallisia operaatioita uskottavan voimankäytön osoittamiseksi.

Tunnelmallista tuuripeliä

Peliä on kritisoitu jonkin verran tuurielementtien voimakkuudesta ja väitteissä onkin perää. Twilight Strugglen parissa viihtyminen edellyttää innostusta teemaan. Mikäli kokee teeman riittävän kiinnostavaksi, ei välttämättä pahastu silloin tällöin kohdalle sattuvista peleistä, jotka ratkeavat nostettuihin kortteihin. Tuurielementti tuo myös paljon vaihtelua, mikä edistää pelin uudelleenpelattavuutta.

Twilight Struggle on haastava peli sikälikin, että kokeneella pelaajalla on melkoinen etulyöntiasema vasta-alkajaan verrattuna. Korttivalikoiman tunteminen auttaa paljon, kun osaa välttää tiettyjä alueita ennen tiettyjen korttien pelaamista.

Kylmästä sodasta kiinnostuneille Twilight Struggle on puutteistaan huolimatta ehdottomasti kiinnostavinta pelattavaa tällä hetkellä. Pelin alue-enemmistöydin tekee Twilight Strugglesta kiehtovan pelin myös muillekin kuin varsinaisille sotapelien harrastajille. Jos pelimekaniikka kiinnostaa, mutta Twilight Strugglen aihe ei, Yhdysvaltojen vuoden 1960 presidentinvaaleja käsittelevä 1960: The Making of the President kiehtonee enemmän.

Faktat Twilight Strugglesta

Suunnittelija: Ananda Gupta, Jason Matthews

Julkaisija: GMT Games (2005)

Mutkikkuus: Säännöt vaativat tyhjästä lähdettäessä perusteellista opettamista. Jos toinen pelaajista osaa pelin hyvin, opettaminen on helpompaa.

Onnen vaikutus: Pelissä on vahvoja satunnaiselementtejä, mutta taitavampi ja kokeneempi pelaaja vie silti voiton helposti.

Vuorovaikutus: Kaikki, mitä saavutat, on vastapuolelta pois.

Teema: Twilight Struggle on uskollinen kylmän sodan teemalle. Se ottaa kylmän sodan aikaisen ajattelun annettuna ja hyväksyy sen sellaisenaan, eikä esitä juurikaan mahdollisia skenaarioita, joita ei todellisuudessa tapahtunut.

Uudelleenpelattavuus: Tapahtumat toistuvat pelistä toiseen samoina, mutta vaihtelua on kuitenkin sen verran, että innokkaimmat ovat pelanneet satoja pelejä.

Kieliriippuvuus: Korteissa on paljon tekstiä, joten kielitaidon on oltava kunnossa.

Pelaajamäärä: 2.

Pituus: 2–4 tuntia.

# preview.content
Twilight Struggle on kylmää sotaa käsittelevä sotapeli, joka on toimivalla pelimekaniikallaan ja tuoreella aiheellaan voittanut useampia palkintoja valittaessa sekä parhaita sotapelejä että parhaita kaksinpelejä.

Peli miellyttää myös europeleihin mieltyneitä, sillä pelimekaniikan pintaa raaputtamalla alta paljastuu alue-enemmistöpeli, europeleistä tuttu mekaniikka.

Pelin idea

Vastakkain ovat kylmän sodan suurvallat, USA ja Neuvostoliitto. Pelilauta on jaettu alueisiin […]

# summary
Twilight Struggle on kylmää sotaa käsittelevä sotapeli, joka on toimivalla pelimekaniikallaan ja tuoreella aiheellaan voittanut useampia palkintoja valittaessa sekä parhaita sotapelejä että parhaita kaksinpelejä.

Peli miellyttää myös europeleihin mieltyneitä, sillä pelimekaniikan pintaa raaputtamalla alta paljastuu alue-enemmistöpeli, europeleistä tuttu mekaniikka.

Pelin idea

Vastakkain ovat kylmän sodan suurvallat, USA ja Neuvostoliitto. Pelilauta on jaettu alueisiin […]

# summaryMap.fi
Twilight Struggle on kylmää sotaa käsittelevä sotapeli, joka on toimivalla pelimekaniikallaan ja tuoreella aiheellaan voittanut useampia palkintoja valittaessa sekä parhaita sotapelejä että parhaita kaksinpelejä.

Peli miellyttää myös europeleihin mieltyneitä, sillä pelimekaniikan pintaa raaputtamalla alta paljastuu alue-enemmistöpeli, europeleistä tuttu mekaniikka.

Pelin idea

Vastakkain ovat kylmän sodan suurvallat, USA ja Neuvostoliitto. Pelilauta on jaettu alueisiin […]